hu hu hu hu en en hu sv de en en hu hu hu hu it en pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu et hu hu hu hu de hu hu hu hu hu hu hu hu en hu hu hu hu de hu de hu de hu de hu de hu de hu de hu de en es es de hu hu hu hu hu hu hu hu hu hu en hu hu en en en hu en
Újabb meghatározó lépést tett a Mastercard a nyílt bankolás terjedése érdekében | FinTechZone
írta EGRI SZILVIA | 2022. 08. 26. | API bankolás, Open banking, Összes hír
AISP | fizetés-kezdeményezési szolgáltatás | Mastercard | nyílt bankolás | open banking | PISP | számlainformációs szolgáltatás
A kártyatársaságok már nem csak kártya alapú fizetéstechnológiai szolgáltatásokkal támogatják a pénzügyi- és fizetési szolgáltatókat, kereskedőket és fintech cégeket. A Mastercard a tavalyi FinTechShow-n jelentette be, hogy a nyílt bankolást támogató Open Banking Connect megoldása elérhetővé válik Magyarországon. Idén az “Engage” partner programját is kiterjesztette nyílt banki szolgáltatásokkal. Ügyfelei mostantól olyan technológiai partnerekkel is együttműködhetnek, amelyek segítségével gyorsan tudnak nyílt bankolásra épülő fizetési, hitelezési- és egyéb döntéstámogató megoldásokat igénybe venni.
A Mastercard Engage program bevizsgált, minősített technológiai szolgáltatók és az ökoszisztéma-partnerek összekötésén keresztül katalizálja új, illetve értéknövelt szolgáltatások gyorsabb piaci megjelenését. A 2017 februárjában indított programhoz mára 150 partner csatlakozott, akik a Mastercard digitális szolgáltatásaira építkezve tudnak gyorsan és hatékonyan pénzügyi szolgáltatásokat biztosítani ügyfeleik számára.
A Mastercard Engage nyílt banki programhoz csatlakozott első technológiai partnerei: Dwolla, FinTech Automation, i2c, Link Financial Technology, LoanPro, Nova Credit,  Provenir, Synctera, Tern és Usio.
A nyílt bankolással kapcsolatos legfontosabb tudnivalókat ebben a kiadványban foglaltuk össze: „Nyílt bankolás Magyarországon. Megoldások és lehetőségek”.
Mit kínál a Mastercard Engage nyílt bankolási programja?
A Mastercard Engage lehetővé teszi üzleti ügyfelei számára, hogy a fogyasztók által adott hozzájárulások birtokában kapcsolódjanak a bankszámlájukhoz. Az Engage programon keresztül a számlainformációs és fizetés-kezdeményezési szolgáltatások egyaránt elérhetők.
A fogyasztók által engedélyezett kapcsolaton keresztül a vállalkozások fizetéseket teljesíthetnek közvetlenül a bankszámla terhére, ellenőrizhetik a számla egyenlegét és ezáltal csökkenthetik a fedezethiány miatt elutasított tranzakciók számát, vagy a bankszámla tulajdonjogának megerősítésével csökkenthetik a visszaélések számát.
A számlainformációs szolgáltatás továbbá lehetővé teszi, hogy az ökoszisztéma résztvevői az ügyfeleik által engedélyezett adatok felhasználásával olyan szolgáltatásokat alakítsanak ki, amelyek egyrészt egyszerűsíthetik, másrészt kiegészíthetik a hitelezési- és egyéb döntés-támogató folyamatokat, ezáltal jobb ügyfélélményt nyújtanak, illetve megnövelhetik a szolgáltatásra jogosultá váló ügyfelek körét.
“A Mastercard Engage programhoz csatlakozó partnerek élen járnak olyan nyílt bankolási megoldások bevezetésében, amelyek a biztonságot a középpontba helyezik és segítenek kielégíteni a fogyasztók pénzügyi igényeit, valamint megadják a választás lehetőségét. Együtt olyan innovációkat teszünk lehetővé, amelyek kiterjesztik a digitális szolgáltatásokhoz való hozzáférést az egész világon”
– mondta Jess Turner, a Global Open Banking and API ügyvezető alelnöke
Mit nyújt a technológiai cégeknek a Mastercard Engage?
A Mastercard Engage program a csatlakozó technológiai cégek számára a szerződéskötésekkel kapcsolatos erőforrásigény csökkenését, könnyebb ügyfélhozzáférést, adatbiztonságot és a Mastercard robusztus infrastruktúrájának kihasználásával általánosságban nagyobb rugalmasságot ígér.
A kártyatársaság az alábbi támogatásokat nyújtja a partner programban résztvevő szolgáltatók számára:
Együttműködés a piacra lépésben: segít a technológiai szolgáltatóknak új ügyfeleket találni, új piacokon megjelenni és értékesíteni megoldásaikat.
Promóció: a partnerek szerepelnek a Mastercard portálján, ezzel megkönnyítve a láthatóságot és hitelesség megszerzését.
Képzés és tanácsadás: a társaság hozzáférést biztosít a Mastercard Academy oktatási sorozathoz. A partnerek részt vehetnek regionális fórumokon is, ahol betekintést nyerhetnek az érték- és termékajánlatokba, valamint a piaci prioritásokba.
Technikai támogatás: a partnerek számára elérhetővé válik a Mastercard globális és regionális műszaki mérnökeinek hálózata, amely segíthet a felmerülő műszaki kérdések megoldásában.
Az Engage nyílt banki programja első körben két megvalósítási lehetőséget nyújt az integrációs partnerek számára, akik nyílt bankolási szolgáltatást szeretnének kínálni üzleti ügyfeleiknek (fintech cégeknek, kereskedőknek). Mindkettő esetében a a Mastercard teljes tulajdonú leányvállalata, a Finicity nyílt banki platformja biztosítja az adatok zökkenőmentes és biztonságos áramlását.
A “Partner Linked” lehetővé teszi a fintech cégek, illetve kereskedők számára, hogy gyorsan elkezdjék használni a nyílt bankolásra épülő szolgáltatást preferált platformpartnerükön keresztül. Ebben az esetben ugyanis az Engage partnerek egy egyszerűbb integrációval csatlakoznak a Finicity rendszeréhez oly módon, amely mellett nem kell kezelniük a felhasználói hozzájáruláshoz kapcsolódó hitelesítő adatokat. Az integrációs partner mellett a Finicity közvetlen megállapodást köt magával a fintech céggel, illetve kereskedővel is.
A “Partner Direct” típusú együttműködés az Engage partner számára nagyobb testreszabást tesz lehetővé, de egyúttal komolyabb integrációt igényel. Ebben az esetben a partnerek közvetlenül beágyazhatják a Mastercard nyílt banki szolgáltatásokat, és személyre szabott élményt kínálhatnak üzleti ügyfeleik számára, illetve további értéknövelt szolgáltatásokat alakíthatnak ki.
Elérhetővé vált a Mastercard nyílt bankolást támogató megoldása Magyarországon, 2021.10.13.
Jön a Mastercard nyílt bankolást támogató platformja, 2019.04.24.
[Mastercard] | Címlapfotó forrása: Oleksandr – stock.adobe.com | Licenc: FinTech Group
← Európa hitelezési folyamatát gyorsíthatja a magyar fintech startup megoldása Kamatmentes részletfizetéssel, BNPL fizetési megoldással segíti a szupermarket a megélhetési válság elkerülését →
A bankszektorban nevelkedett. Miután felépített egy-két “kártyavárat” (értsd: kártya üzletágat), szakmai életének egyik legizgalmasabb kalandjában vett részt: egy zöldmezős banképítésben. Töretlenül hisz abban, hogy lehet szerethető digitális pénzügyi szolgáltatásokat fejleszteni és abban, hogy a digitális térben a digitális “Én”-hez igazodó szolgáltatások és ügyfélutak lehetnek a nyerők. Lelkesedését és kreatív énjét 2017 tavasza óta a bankszektoron kívül mobilizálja. #femtech, #hunfemtech
Bankokból tech cégek? Kódban a jövőnk? A pénzügyi szektor aktuális digitális kérdései és a legújabb hazai fintech megoldások a hatodik FinTechShow-n.
Pénzügyi digitalizációs és compliance tanácsadó szakirányú továbbképzés a Budapesti Metropolitan Egyetemen.
ELEKTRONIKUS FIZETÉSI MEGOLDÁSOK KÉZIKÖNYVE
Elektronikus fizetési megoldások kereskedőknek, vállalkozásoknak. A bankkártya elfogadástól a bankszámla alapú fizetési lehetőségeken át az integrált megoldásokig.
Androidos mobilod van? Töltsd le a GPE softPOS alkalmazást és fogadj egyszerűen érintés nélküli fizetéseket közvetlenül az okostelefonodon keresztül!
LogiNet: Jönnek a low-code, no-code platformok, de kerüljük a csodavárást. A partnerség eredményesebb lehet a bankoknak
Videó sorozat a banki IT legmélyebb bugyraiból – Van fény az alagút végén?!
Worldline: A magyar pénzügyi intézmények preferált partnere szeretnénk lenni a fizetési szolgáltatások területén
Hogyan kapcsolható össze két különböző blockchain rendszer? Nem egyszerű a feladat. Íme pár lehetőség
Comnica: “A piac gyors tempót diktál, így egyelőre nem keressük a féket az autón”
GRÁNIT Family: A piacon elsőként online számlanyitás már 6 éveseknek is közösen a szülővel
Adatalapú szolgáltatások új generációja a Hiflylabs szemüvegén keresztül
A magyar kisvállalkozások négyötöde tesz a környezete védelméért
A FinTechZone kiadója a Fintech Group Kft. Minden jog fenntartva.
Felhasználási feltételek és adatvédelmi szabályzat
A felhasználói élmény fokozása érdekében a weboldal sütiket (cookie) használ. Ha tovább használja az oldalt, vagy az "Elfogadom" gombra kattint, hozzájárul a sütik használatához. További információk az adatvédelmi tájékoztatóban Süti beállításokElfogadom
A weboldal a magasabb ügyfélélmény nyújtása érdekében a weboldal használata során „cookie”-kat (sütiket) alkalmaz. A weboldal alapvető funkcióinak működéséhez nélkülözhetetlen sütik (Necessary) tárolása az Ön böngészőjében történik. A szükséges sütiken felül használunk harmadik féltől származó sütiket is (Non-Necessary), melyek segítenek elemezni, megérteni, hogy hogyan használja Ön a weboldalt. Ezen sütik tárolása is a böngészőben történik, de kizárólag az Ön hozzájárulása esetén. Önnek lehetősége van ezen sütik használatának letiltására. Ugyanakkor, tudni kell, hogy ezen sütik használatának letiltása hatással lehet a böngészési élményre.
Funkcionális sütik, amelyek szükségesek a weboldal működéséhez. Ezek biztosítják a weboldal működését és biztonságát. Ezek a sütik nem tárolnak személyes adatokat, anonim módon rögzít adatokat.